Publication: Magyar Közlöny
Issue: MK-2002-54 (Year: 2002, Number: 54)
Era: 1990-2004
Section: A Magyar Köztársaság Kormánya a Polgári Törvénykönyvrõl szóló 1959. évi IV. törvény 74/G. §-a alapján, a
Paragraph Index: 425

A Magyar Köztársaság Kormánya a Polgári Törvénykönyvrõl szóló 1959. évi IV. törvény 74/G. §-a alapján, a Fõvárosi Bíróságon, 1994. október 7-én 5150. sorszám alatt nyilvántartásba vett Atlanti Kutató és Kiadó Társulat Alapítvány vagyonának — az alapítóinak hozzájárulásával — közalapítvány céljára tett felajánlását elfogadva, közfeladat folyamatos biztosítása céljából, Atlanti Kutató és Kiadó Közalapítvány elnevezéssel — határozatlan idõre — kiemelkedõen közhasznú közalapítványt hoz létre, amely az Atlanti Kutató és Kiadó Társulat Alapítvány jogutódja. I. A Közalapítvány alapítója A Közalapítvány alapítója a Magyar Köztársaság Kormánya. Az alapító nevében és képviseletében a Kormány felhatalmazása alapján a nemzeti kulturális örökség minisztere jár el. II. A Közalapítvány neve A Közalapítvány neve: Atlanti Kutató és Kiadó Közalapítvány A Közalapítvány rövidített elnevezése: ARP Közalapítvány * A Fõvárosi Bíróság a Közalapítványt a 12.Pk.60046/2002/3. számú végzésével 8528. sorszám alatt nyilvántartásba vette, egyben kiemelkedõen közhasznú szervezetté minõsítette. 2002/54. szám A Közalapítvány angol elnevezése: Atlantic Research and Publications Public Service Foundation III. A Közalapítvány székhelye: 1066 Budapest, Dessewffy u. 37. III/1. IV. A Közalapítvány célja A Közalapítvány célja tudományos kutatás, oktatás, közmûvelõdéssel kapcsolatos állami feladatok ellátása. A humán tudományágak keretei között az igazság keresése a legfejlettebb módszerekkel, ezek angol nyelven való közreadásával, a magyar nemzet jóhírének világszerte való öregbítésében, a szomszédos nemzetekkel való megbékélés és a jószomszédi kapcsolatainak ápolásában való közremûködés. A demokrácia fejlesztése, a honvédelem kérdéseinek feltárása, ezen belül a civil-katonai szféra demokratikus elveken alapuló viszonyának ismertetése és kimunkálása. A Közalapítvány a közhasznú szervezetekrõl szóló 1997. évi CLVI. törvény 26. §-a c) pontjának 3. (tudományos tevékenység, kutatás), 4. (nevelés és oktatás), 5. (kulturális tevékenység) alpontjában foglalt közhasznú tevékenységet folytat, amely az alábbi törvények szerinti állami feladatok ellátására irányul: Az Alkotmány 35. §-a (1) bekezdésének f) pontja szerint a Kormány meghatározza a tudományos és kulturális fejlesztés állami feladatait, és biztosítja az ezek megvalósulásához szükséges feltételeket.

Source: https://magyarkozlony.hu/hivatalos-lapok/8ed4f4b377c137b0fb4964605e39c22de8103576/dokumentumok/2ef454b3713c988e837db8dcab2ad53f93f2014d/letoltes